Nordmænd er vilde med Nordjylland. De er faktisk så vilde med vores landsdel, at flere og flere af dem køber sommerhus hernede. Det skriver SaebyAvis.dk. Det er oplevelsen hos ejendomsmægleren EDC Jensen og Riise i Sæby, som igennem flere år og specielt i 2014 har oplevet en stigende efterspørgsel. Årsagen skal findes i det store udvalg og de lave priser, man finder i Nordjylland. Siden priserne på fritidshuse toppede i 2008 er der nemlig sket et prisfald på i gennemsnit 21 procent. Derfor forsøger Jensen og Riise derfor nu at øge deres momentum. I samarbejde med en norsk mægler tager de i januar til messe i Stavanger, hvor der er mange potentielle kunder. Når nordmænd overhovedet kan købe sommerhuse i Danmark, skyldes det den såkaldte flexbolig-ordning. Med den kan Justitsministeriet godkende at udlændingene, der opfylder en række krav, køber bolig i Danmark.
I 2014 har en ejendomsmægler i Sæby oplevet en voldsom efterspørgsel på sommerhuse - fra nordmænd.